بیرلشمیش میللت‌لر تشکیلاتی‌نین (بمت) اینسان حاق‌لاری عالی کومیساری زید ریاض ال حسین، میانمار حکومتی‌نین آراکان‌لی موسلمان‌لارا قارشی "آچیقجا نیسبت‌سیز" گوج ایستیفاده ائتدیگینی و بمت-یه بؤلگه‌ده گیریش ایجازه‌سی وئریلمدیگینی وورغولایا‌راق،
" آراکاندا وضعیت اتنیک تمیزلمه‌یه دایر بیر درس کیتابینا بنزییر". دئدی.
سوئد‌ده بمت اوفی‌سینده بو گون باشلایان بمت-نین اینسان حاق‌لاری شوراسیندا ائتدیگی آچیلیش نوطقیندا حسین، بمت مهاجیرلر یوکسک کومیسارلیغی رقم‌لرینه گؤره، 3 هفته قدر بیر مدتده 270 مین آراکان‌لی موسلمانین بنگلادشه سیغیندیغینی خاطیرلاتدی.
حسین، "گلن معلومات‌لارا گؤره چوخ سایدا آدام دا میانما و بنگلادش آراسیندا قاپا‌لی قالدی." ، میانمار حکومتی‌نین آراکانلی موسلمان‌لارا قارشی عملیات‌لاری "نیسبت‌سیز " اولا‌راق آدلاندیردی.
بؤلگه‌دکی قایناق‌لارین بمت-یه چاتدیردیغی بیر چوخ راپور و اویدو گؤرونتولرینه گؤره، میانمار امنیت گوجلریله یئرلی میلیتانلارین موسلمان‌لارین کندلرینی یاندیردیق‌لارینی و موحاکیمه‌سیز اعدام ائتدیک‌لرینی ایفاده ائدن حسین، قاچماغا چالیشان کندلی‌لرین ده اؤلدورولدوکلری‌نین تثبیت ائدیلدیگینی سؤیله‌دی. حسین میانمار حکومتینی "آراکانلی موسلمان‌لارین ائولرینی یان‌دیریقلاری" اویونو دا دایاندیرماغا چاغیردی.
حسین، کئچن ایل آراکان ایالتین‌دکی اینسان حاق‌لاری پوزونتولاری‌نین "احتیماللا اینسانلیغا قارشی ائدیلمیش جینایت‌لر" چرچیوه‌سینده اولدوغو موضوعسوندا خبردارلیق اولدوغونو خاطیرلادا‌راق، میانمار حکومتی‌نین بمت اینسان حاق‌لاری شوراسی آراشدیرماچیلارینا آراکاندا سوروشدورما آپاریلماسی اوچون گیریش ایجازه‌سی وئرمدیگینی وورغولادی. "لاکین آراکاندا بو وضعیت اتنیک تمیزلمه‌یه دایر درس‌لیک نومونه‌سی کیمی گؤرونور" دئدی.
میانمار حکومتینه "موجود ظالم نیظامی عملیاتینی" سونلاندیرما و روهینیا خالقینا قارشی آیری-سئچکی‌لییه سون وئرمه چاغیریشی ائدن حسین، "مسئول اورقان‌لاری، چوخ گوج‌لو بیر شکیلده، اوفیسیمیز (اینسان حاق‌لاری یوکسک کومیسارلیغی اوفی‌سی) اؤلکه‌یه راحتجا گیریشیمینی تامین ائتمه‌یه دعوت ائدیرم." دئیه دانیشدی.
